รัฐบาลไทย-ข่าวทำเนียบรัฐบาล-"ธีระเกียรติ" เปิดศูนย์พัฒนาครูภาษาอังกฤษ (Boot Camp) ระดับภูมิภาค ที่ภูเก็ต
วันอังคารที่ 27 มิถุนายน 2560
"ธีระเกียรติ" เปิดศูนย์พัฒนาครูภาษาอังกฤษ (Boot Camp) ระดับภูมิภาค ที่ภูเก็ต
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานเปิดศูนย์พัฒนาครูด้านการจัดการเรียนการสอนภาษาอังกฤษ (Boot Camp) ระดับภูมิภาค : Regional English Training Centre
นายนรภัทร ปลอดทอง ผู้ว่าราชการจังหวัดภูเก็ตกล่าวว่า การดําเนินโครงการพัฒนาครูด้านการจัดการเรียนการสอนภาษาอังกฤษ (Boot Camp) ระดับภูมิภาค ของกระทรวงศึกษาธิการสอดคล้องกับยุทธศาสตร์ชาติ ระยะ20ปี (พ.ศ.2560-2579) ด้านการสร้างความสามารถในการแข่งขัน จึงขอขอบคุณกระทรวงศึกษาธิการที่ได้คัดเลือกให้จังหวัดภูเก็ตเป็นศูนย์อบรมด้านภาษาอังกฤษระดับภูมิภาคของกระทรวงศึกษาธิการ ลําดับที่9ของประเทศ เพราะจังหวัดภูเก็ตถือเป็นไข่มุกแห่งอันดามัน มีแหล่งท่องเที่ยวระดับโลกมากมาย มีนักท่องเที่ยวจากต่างประเทศเข้ามาในแต่ละปีจํานวนมาก การใช้ภาษาอังกฤษจึงถือเป็นสิ่งจําเป็นอย่างมากสําหรับประชาชนในพื้นที่
นายการุณ สกุลประดิษฐ์ เลขาธิการคณะกรรมการการศึกษาขั้นพื้นฐานกล่าวว่าระยะแรกที่เริ่มต้นอบรมโครงการBoot Campเมื่อเดือนมีนาคม2559สํานักงานคณะกรรมการการศึกษาขั้นพื้นฐาน (สพฐ.) ได้จัดตั้งศูนย์อบรมครูภาษาอังกฤษระดับภูมิภาค4จังหวัด คือ กรุงเทพมหานคร สุราษฎร์ธานี ขอนแก่น และเชียงใหม่ระยะที่สองเมื่อเดือนตุลาคม2559อีก4จังหวัด คือ นครราชสีมา ชลบุรี อุบลราชธานี และพิษณุโลกระยะที่สามในเวลานี้อีก4จังหวัด คือ ภูเก็ต เชียงราย กาญจนบุรี และเพชรบุรีทําให้ปัจจุบันมีศูนย์ระดับภูมิภาคแล้ว12แห่งทั่วประเทศ และจะขยายให้ครบตามเป้าหมาย18แห่งภายในปี2561
รูปแบบที่สําคัญของการฝึกอบรมอบรมBoot Campมี5ด้านคือ1) เป็นการจัดค่ายอบรมแบบเข้มข้นเป็นเวลา3สัปดาห์2) มีการสร้างครูแกนนําเพื่อนําไปขยายผลทั่วประเทศ3) มีการฝึกอบรมกับเจ้าของภาษา4) ใช้ภาษาอังกฤษตลอดหลักสูตรการอบรมตามโครงการ5) มีการประเมิน4ทักษะ คือ ฟัง-พูด-อ่าน-เขียน โดยใช้แบบทดสอบAPTISและการสาธิตการสอนครูด้วยกัน (Micro Teaching)
การอบรมรุ่นนี้จะใช้เวลาอบรมเช่นเดียวกับ8รุ่นที่ผ่านมา คือเป็นเวลา3สัปดาห์ต่อเนื่องระหว่างวันที่26มิถุนายน- 14กรกฎาคม2560โดยผู้เข้ารับการอบรมเป็นครูภาษาอังกฤษระดับมัธยมศึกษาและประถมศึกษาจํานวนทั้งสิ้น75คน ที่มีความรู้ภาษาอังกฤษCEFRระดับBขึ้นไป จาก10จังหวัดภาคใต้ตอนล่าง โดยแบ่งการอบรมเป็น3กลุ่ม ดําเนินการอบรมโดยวิทยากรต่างชาติจากBritish Councilและมีครูวิทยากรแกนนํา (Master Trainer) ชาวไทยอีก2คน ให้การช่วยเหลือจัดกิจกรรมต่าง ๆ ตลอดการอบรมครั้งนี้
นพ.ธีระเกียรติ เจริญเศรษฐศิลป์กล่าวว่าศูนย์อบรมโรงเรียนเฉลิมพระเกียรติสมเด็จพระศรีนครินทร์ ภูเก็ตเป็นศูนย์อบรมลําดับที่9ของศูนย์ฝึกอบรมพัฒนาครูด้านการจัดการเรียนการสอนภาษาอังกฤษ (Boot Camp) ระดับภูมิภาคทั่วประเทศ ที่มีความสําคัญต่อการขับเคลื่อนนโยบายการพัฒนาครูด้านการจัดการเรียนการสอนภาษาอังกฤษครั้งใหญ่ของประเทศ ซึ่งกระทรวงศึกษาธิการได้ร่วมกับBritish Council จัดขึ้นเมื่อปีที่แล้วถือเป็นโครงการที่British Council ดําเนินการอบรมครั้งใหญ่ที่สุดในเอเชีย และเป็นอันดับ2ของโลกที่British Council เคยจัดมาซึ่งได้ส่งวิทยากรที่มีความพร้อมมาช่วยอบรมการจัดการเรียนการสอนภาษาอังกฤษให้กับครูชาวไทย เนื่องจากโลกปัจจุบันใช้ภาษาอังกฤษอย่างแพร่หลาย ทําให้มีภาษาอังกฤษอยู่รอบตัวเรามากมาย อีกทั้งภาษายังเป็นส่วนสําคัญในการเชื่อมโยงความรู้ วิธีคิด และการเรียนการสอน จึงจําเป็นต้องเปลี่ยนแปลงด้วยการยกระดับภาษาอังกฤษอย่างรวดเร็วและจริงจัง
สมเด็จพระเทพรัตนราชสุดาฯ สยามบรมราชกุมารี ได้ทรงมีพระราชดําริเกี่ยวกับคําแนะนําและแนวทางการพัฒนาภาษาอังกฤษในประเทศไทย 3 ประการที่สําคัญคือ1) ต้องมีความจําเป็นต้องใช้ซึ่งทําให้เด็กและครูเห็นว่าภาษาอังกฤษมีความจําเป็นอย่างไร2) ไม่มีทางลัด (Shortcuts) ในการใช้ภาษาอังกฤษให้เก่งหากไม่รู้ศัพท์คําใดให้เปิดหาความหมายในพจนานุกรมทันที ต้องไม่กลัวที่จะสื่อสารกับชาวต่างชาติ และจําเป็นจะต้องมีการฝึกฝนตนเองอยู่ตลอดเวลา3) ครูยังไม่เก่งอันเนื่องมาจากหลายสาเหตุครูทุกคนจึงต้องเป็นนักเรียน ต้องถ่อมตัว และเรียนรู้ไปด้วยกันกับนักเรียน จึงฝากให้ทุกคนน้อมนําแนวพระราชดํารัสดังกล่าวมาปรับใช้ เพื่อร่วมกันพัฒนาการเรียนการสอนภาษาอังกฤษในประเทศไทย
ทั้งนี้ศูนย์นี้จะเป็นแม่ข่ายในการอบรมให้กับโรงเรียนอื่น ๆ ในพื้นที่ต่อไปโดยเฉพาะจังหวัดภูเก็ตถือเป็นจังหวัดที่มีความจําเป็นอย่างมากต่อการพัฒนาภาษาอังกฤษให้กับนักเรียน รวมทั้งผู้ปกครอง และประชาชนในพื้นที่ ซึ่งบางจังหวัดก็มีModelที่แตกต่างกันออกไป เช่น อาจจะหาเงินสนับสนุนให้ครูที่ผ่านการอบรม Boot Camp ไปช่วยสอนภาษาอังกฤษให้กับผู้เรียน กศน. พร้อมทั้งเชิญชวนให้ผู้ปกครองมาเรียนรู้ภาษาอังกฤษร่วมกับเด็กนักเรียน เพื่อให้สามารถสื่อสารกับลูกหลานได้ด้วย ซึ่งต้องขอขอบคุณผู้ว่าราชการจังหวัดทุกท่านที่ได้ร่วมสนับสนุนโครงการ ซึ่งกว่าจะเห็นผลก็อาจจะต้องใช้เวลาในอีก5-10ปีข้างหน้า แต่ก็ถือว่าต้องทํา และเห็นว่าเราเดินมาถูกทางแล้วที่ได้ดําเนินโครงการนี้ โดยกระทรวงศึกษาธิการก็จะมีการประเมินเพื่อปรับปรุงการอบรม รวมทั้งพัฒนาแอพพลิเคชั่นด้านภาษาอังกฤษเพื่อส่งเสริมสนับสนุนการเรียนรู้ควบคู่ไปด้วยกัน เพื่อให้โครงการมีความสมบูรณ์แบบมากที่สุด ขณะเดียวกัน สพฐ.ก็เตรียมเสนอคณะรัฐมนตรีเพื่อให้ขยายผลโครงการให้เกิดขึ้นในระยะยาวและเมื่อหมดRoadmapของรัฐบาลนี้ ก็หวังว่ารัฐบาลต่อไปจะดําเนินการอย่างต่อเนื่องต่อไป
ในพิธีเปิดที่จังหวัดภูเก็ตครั้งนี้ ได้รับเกียรติจากผู้บริหารส่วนกลางและในพื้นที่เข้าร่วมจํานวนมาก อาทิMr Andrew Glassผู้อํานวยการบริติช เคานซิล ประเทศไทย, นายนรภัทร ปลอดทอง ผู้ว่าราชการจังหวัดภูเก็ต, นายการุณ สกุลประดิษฐ์ เลขาธิการคณะกรรมการการศึกษาขั้นพื้นฐาน, นายชาญ ตันติธรรมถาวร ศึกษาธิการภาค 7, นางวิมลมาลย์ รินไธสง ศึกษาธิการจังหวัดภูเก็ต, นายธัชชเวชว์ จันทร์สุขศรี ผู้อํานวยการสํานักงานเขตพื้นที่การศึกษามัธยมศึกษา เขต14(พังงา ภูเก็ต และระนอง),นายมนตรี พรผล ผู้อํานวยการโรงเรียนเฉลิมพระเกียรติสมเด็จพระศรีนครินทร์ ภูเก็ต,คณาจารย์, วิทยากรชาวต่างชาติจากบริติช เคานซิล ประเทศไทย และ Master Trainers ชาวไทย
อนึ่ง ได้มีพิธีเปิดศูนย์พัฒนาครูด้านการจัดการเรียนการสอนภาษาอังกฤษ (Boot Camp)ระยะที่3พร้อมกันทั้ง4จังหวัด คือ ภูเก็ต เชียงราย กาญจนบุรี และเพชรบุรี โดย ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ เป็นประธานเปิดศูนย์อบรมภาษาอังกฤษที่จ.เพชรบุรี, นายบุญรักษ์ ยอดเพชร รองเลขาธิการคณะกรรมการการศึกษาขั้นพื้นฐานเป็นประธานเปิดศูนย์ที่จ.กาญจนบุรี และนายณรงค์ แผ้วพลสงรองเลขาธิการคณะกรรมการการศึกษาขั้นพื้นฐานเป็นประธานเปิดศูนย์ที่จ.เชียงราย